CELEX: 32018D1135
Language: lt
Date: 2018-08-10 00:00:00
Title: 2018 m. rugpjūčio 10 d. Komisijos įgyvendinimo sprendimas (ES) 2018/1135, kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir teikimo dažnumas (pranešta dokumentu Nr. C(2018) 5009) (Tekstas svarbus EEE.)

14.8.2018   
               
               
                  LT
               
               
                  Europos Sąjungos oficialusis leidinys
               
               
                  L 205/40
               
            
         KOMISIJOS ĮGYVENDINIMO SPRENDIMAS (ES) 2018/1135
         2018 m. rugpjūčio 10 d.
         kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir teikimo dažnumas
         
            
               (pranešta dokumentu Nr. C(2018) 5009)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 72 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo sprendimu 2012/795/ES (2) valstybės narės įpareigotos teikti Direktyvos 2010/75/ES įgyvendinimo 2013–2016 m. laikotarpiu ataskaitas. To sprendimo galiojimo laikotarpis baigėsi ir jis turėtų būti panaikintas;
                  
               
                     (2)
                  
                  
                     reikėtų nustatyti valstybių narių teiktinos informacijos, susijusios su laikotarpiu nuo 2017 m., pobūdį, formą ir teikimo dažnumą;
                  
               
                     (3)
                  
                  
                     pagal Direktyvos 2010/75/ES 72 straipsnio 1 dalį valstybės narės turi teikti informaciją apie tos direktyvos įgyvendinimą, reprezentatyvius duomenis apie išmetamus teršalus ir kitokių rūšių taršą, informaciją apie išmetamų teršalų ribines vertes ir apie geriausių prieinamų gamybos būdų taikymą pagal tos direktyvos 14 ir 15 straipsnius, ypač apie išimtis, suteiktas pagal jos 15 straipsnio 4 dalį;
                  
               
                     (4)
                  
                  
                     be to, teikdamos ataskaitas pagal Direktyvos 2010/75/ES 72 straipsnį, valstybės narės turi įtraukti informaciją pagal tos direktyvos 51 straipsnio 4 dalį, 55 straipsnio 2 dalį ir 59 straipsnio 1, 2 ir 3 dalis;
                  
               
                     (5)
                  
                  
                     Direktyvos 2010/75/ES 72 straipsnio 1 dalyje nustatyta, kad valstybės narės tą informaciją turi pateikti elektronine forma, naudodamosi tuo tikslu Komisijos suteikta ataskaitų teikimo priemone;
                  
               
                     (6)
                  
                  
                     Direktyvoje 2010/75/ES nustatyta, kad kiekvienas įrenginys, kuriam taikomas jos II skyrius, gali būti eksploatuojamas tik turint atskirą leidimą. Leidimo sąlygos turi būti grindžiamos aplinkosauginiu veiksmingumu, kurį tas įrenginys gali pasiekti atsižvelgiant į jo technines charakteristikas, išorės veiksnius, įskaitant vietos sąlygas, ir jame naudojamus geriausius prieinamus gamybos būdus. Leidimuose visų pirma nustatomos konkrečiam įrenginiui taikomos sąlygos, susijusios su išmetamų teršalų ribinėmis vertėmis, teršalų išmetimo stebėsena ir atitikties vertinimu. Leidimų sąlygos turi būti periodiškai persvarstomos ir prireikus atnaujinamos, ypač jei pagal Direktyvos 2010/75/ES 21 straipsnio 3 dalį paskelbiamos naujos išvados dėl pagrindinės įrenginyje vykdomos veiklos geriausių prieinamų gamybos būdų (GPGB išvados). Veiksmingiausias būdas atsiskaityti už Direktyvos 2010/75/ES įgyvendinimą – pateikti atitinkamą informaciją apie kiekvieną įrenginį, taigi Įgyvendinimo sprendime 2012/795/ES nustatytus 2 ir 3 modulius taikyti visiems sektoriams;
                  
               
                     (7)
                  
                  
                     dideliems kurą deginantiems įrenginiams ir (bendro) atliekų deginimo įrenginiams taikomos specialios Direktyvos 2010/75/ES III ir IV skyrių nuostatos. Apie tuos įrenginius valstybės narės turėtų papildomai teikti informaciją, susijusią su Direktyvos 2010/75/ES 32–35 straipsniuose ir 46 straipsnio 2 dalyje numatytų laikinų išimčių ir teršalų išmetimo kontrolės priemonių įgyvendinimu. Direktyvos 55 straipsnio 3 dalyje reikalaujama, kad valstybės narės viešai skelbtų atliekų deginimo įrenginių ir bendro atliekų deginimo įrenginių, kurių pajėgumas yra mažesnis kaip dvi tonos per valandą, sąrašą. Informacija apie šio sąrašo paskelbimą turėtų būti pranešama Komisijai, kad ji galėtų stebėti, kaip direktyva taikoma šiems mažesniems įrenginiams;
                  
               
                     (8)
                  
                  
                     pagal Direktyvos 2010/75/ES 72 straipsnio 1 dalį valstybės narės taip pat privalo pateikti reprezentatyvius duomenis apie teršalų išmetimą ir kitokių rūšių taršą. Siekiant sumažinti nereikalingą administracinę naštą, valstybės narės turėtų teikti informaciją apie tai, kur skelbiami teršalų išmetimo stebėsenos duomenys pagal Direktyvos 2010/75/ES 24 straipsnio 3 dalies b punktą, ir nuorodą į teršalų išmetimo duomenis, pateiktus pagal Europos Parlamento ir Tarybos reglamentą (EB) Nr. 166/2006 (3). Pagal tą reglamentą valstybės narės turi kasmet teikti duomenis apie, inter alia, už objekto vietos ribų perduodamas atliekas ir į orą, vandenį ir žemę išleidžiamus teršalus, nustatytus jo II priede, apimančiame visus Direktyvos 2010/75/ES II priede išvardytus teršalus. Be to, visi įrenginiai, kuriems taikoma Direktyva 2010/75/ES, yra susiję arba sutampa su objektais, kuriems taikomas minėtas reglamentas. Taigi pagal Reglamentą (EB) Nr. 166/2006 teikiami duomenys yra „reprezentatyvūs duomenys apie išmetamus teršalus ir kitokių rūšių taršą“, kaip nurodyta Direktyvos 2010/75/ES 72 straipsnio 1 dalyje;
                  
               
                     (9)
                  
                  
                     nuoroda į teršalų išmetimo duomenis, pateikiamus pagal Reglamentą (EB) Nr. 166/2006, turėtų būti sukurta naudojantis esamais erdviniais duomenimis, kuriuos valstybės narės tvarko pagal Europos Parlamento ir Tarybos direktyvos 2007/2/EB (4) 4 straipsnio 1 dalį ir tos direktyvos III priedo 8 punktą. Komisijos reglamente (ES) Nr. 1089/2010 (5) nustatytas duomenų modelis leidžia valstybėms narėms ir Komisijai susieti įrenginius, didelius kurą deginančius įrenginius ir (bendro) atliekų deginimo įrenginius su objektais, apibrėžtais Reglamento (EB) Nr. 166/2006 2 straipsnio 4 dalyje. Taigi šiame kontekste erdvinių duomenų apie įrenginius, didelius kurą deginančius įrenginius ir (bendro) atliekų deginimo įrenginius teikimas, užuot pateikus išsamias iš jų išmetamų teršalų ataskaitas, tėra kito tipo informacijos teikimas, kaip nustatyta Direktyvos 2010/75/ES 72 straipsnio 2 dalyje. Dėl to, be kita ko, INSPIRE modelis turėtų būti pritaikytas prie Direktyvos 2010/75/ES 72 straipsnio 1 dalyje nustatytų specialių ataskaitų teikimo reikalavimų ir tam tikri erdvinės informacijos elementai, kurie yra laisvai pasirenkami pagal Reglamentą (ES) Nr. 1089/2010, turi tapti privalomi;
                  
               
                     (10)
                  
                  
                     jei eksploatuojant įrenginius arba vykdant veiklą naudojami organiniai tirpikliai, bet Direktyvos 2010/75/ES II skyrius jiems netaikomas ir todėl tokiam įrenginiui nebūtina gauti specialaus leidimo, valstybės narės turėtų ataskaitose nurodyti bendrą tokių įrenginių skaičių ir įrenginių, kuriuose pagal tos direktyvos 59 straipsnio 1 dalies b punktą taikomas taršos mažinimo planas arba pagal jos 59 straipsnio 2 arba 3 dalį suteikta išimtis, skaičių. Taip Komisija bus informuojama, ar Direktyvos 2010/75/ES įgyvendinimui gali būti daromas poveikis ir koks to poveikio mastas;
                  
               
                     (11)
                  
                  
                     šiame sprendime nustatytos priemonės atitinka pagal Direktyvos 2010/75/ES 75 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Apie kiekvieną įrenginį, kuriam taikomas Direktyvos 2010/75/ES II, III ir IV skyriai, išskyrus atliekų deginimo įrenginius ir bendro atliekų deginimo įrenginius, kurių nominalus galingumas yra mažesnis kaip dvi tonos per valandą, valstybės narės teikia Komisijai I priede nustatytą informaciją tame priede nustatyta forma.
            Apie atliekų deginimo įrenginius ir bendro atliekų deginimo įrenginius, kurių nominalus galingumas yra mažesnis kaip dvi tonos per valandą, ir įrenginius, kuriems taikomas Direktyvos 2010/75/ES V skyrius, valstybės narės teikia Komisijai II priede nustatytą informaciją tame priede nustatyta forma.
            I ir II prieduose nustatytą informaciją valstybės narės teikia naudodamos Komisijos suteiktą suderintą elektroninę ataskaitų teikimo priemonę.
         
         
            2 straipsnis
            I priede nustatyta informacija pirmą kartą pateikiama už 2017 ataskaitinius metus, nebent tame priede nustatyta kitaip. Tų ataskaitinių metų informacija pateikiama vėliausiai iki 2019 m. birželio 30 d. Visų vėlesnių ataskaitinių metų I priede nustatyta informacija pateikiama kasmet per 9 mėnesius nuo ataskaitinių metų pabaigos.
            II priede nustatyta informacija pirmą kartą pateikiama už 2017 ir 2018 ataskaitinius metus. Tų ataskaitinių metų informacija pateikiama vėliausiai iki 2019 m. rugsėjo 30 d. Visų vėlesnių ataskaitinių metų II priede nustatyta informacija pateikiama kas trejus metus per 9 mėnesius nuo paskutinių iš tų ataskaitinių metų pabaigos.
            Šis sprendimas skirtas valstybėms narėms.
         
         
            Priimta Briuselyje 2018 m. rugpjūčio 10 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 334, 2010 12 17, p. 17.
         
            (2)  2012 m. gruodžio 12 d. Komisijos įgyvendinimo sprendimas 2012/795/ES, kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir dažnumas (OL L 349, 2012 12 19, p. 57).
         
            (3)  2006 m. sausio 18 d. Europos Parlamento ir Tarybos reglamentas (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantis Tarybos direktyvas 91/689/EEB ir 96/61/EB (OL L 33, 2006 2 4, p. 1).
         
            (4)  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
         
            (5)  2010 m. lapkričio 23 d. Komisijos reglamentas (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL L 323, 2010 12 8, p. 11).
      
      
         
            I PRIEDAS
            
               Informacija apie įrenginius, kuriems taikomi Direktyvos 2010/75/ES II, III ir IV skyriai [išskyrus atliekų deginimo įrenginius ir bendro atliekų deginimo įrenginius, kurių nominalus galingumas yra mažesnis kaip 2 tonos per valandą]
            
            Pastaba. Valstybės narės gali nurodyti, kokią informaciją jos laiko konfidencialia, ir priežastis, kodėl Komisija jos negali skelbti viešai.
            
                        
                                    1.1.
                                 
                                 
                                    Kontekstinė informacija
                                 
                              
                  
                        Tipas
                     
                     
                        Formatas
                     
                  
                        
                                    1.1.1.
                                 
                                 
                                    Šalies kodas
                                 
                              
                     
                        Kodas šalies, kurioje yra įrenginiai ir įrenginių dalys, apie kuriuos teikiama ataskaita
                     
                  
                        
                                    1.1.2.
                                 
                                 
                                    Ataskaitiniai metai
                                 
                              
                     
                        Kalendoriniai metai, už kuriuos teikiama ataskaita
                     
                  
               
            
                        
                                    1.2.
                                 
                                 
                                    Informacija apie visus įrenginius, kuriems taikomas Direktyvos 2010/75/ES II skyrius
                                 
                              
                  
                        Tipas
                     
                     
                        Formatas
                     
                  
                        
                                    1.2.1.
                                 
                                 
                                    inspireId
                                 
                              
                     
                        Įrenginio unikalus identifikatorius, atitinkantis Direktyvos 2007/2/EB reikalavimus.
                     
                  
                        
                                    1.2.2.
                                 
                                 
                                    thematicId
                                     (1)
                                 
                              
                     
                        Teminis objekto identifikatorius.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Platuma ir ilguma (apytikrio įrenginio vidurio koordinatės), išreikštos pagal ETRS89 (2D)-EPSG:4258 koordinačių atskaitos sistemą 5 skaitmenų po kablelio tikslumu.
                     
                  
                        
                                    1.2.4.
                                 
                                 
                                    Įrenginio pavadinimas
                                 
                              
                     
                        Oficialus, tikrasis ar įprastinis įrenginio pavadinimas.
                     
                  
                        
                                    1.2.5.
                                 
                                 
                                    Būsena
                                 
                              
                     
                        Įrenginio veikimo būsena
                     
                  
                        
                                    1.2.6.
                                 
                                 
                                    Kompetentinga institucija
                                 
                              
                     
                        Veiklos, kuriai taikomas Direktyvos 2010/75/ES I priedas, atveju – pavadinimas ir kontaktiniai duomenys:
                        
                                    a)
                                 
                                 
                                    kompetentingos institucijos ar institucijų, atsakingų už leidimų pagal tos direktyvos II skyrių išdavimą;
                                 
                              
                                    b)
                                 
                                 
                                    kompetentingos institucijos ar institucijų, atsakingų už tikrinimus pagal tos direktyvos II skyrių.
                                 
                              
                  
                        
                                    1.2.7.
                                 
                                 
                                    Vykdoma veikla
                                 
                              
                     
                        Nurodoma visų rūšių įrenginyje vykdoma veikla, kuriai taikomas Direktyvos 2010/75/ES I priedas.
                     
                  
                        
                                    1.2.8.
                                 
                                 
                                    GPGB išvados
                                 
                              
                     
                        Nuo 2018 ataskaitinių metų nurodomi visai įrenginyje vykdomai veiklai taikomi Komisijos įgyvendinimo sprendimai dėl GPGB išvadų.
                     
                  
                        
                                    1.2.9.
                                 
                                 
                                    Kiti susiję Direktyvos 2010/75/ES skyriai
                                 
                              
                     
                        Nurodomi Direktyvos 2010/75/ES skyriai, taikomi įrenginiui (arba jo daliai).
                     
                  
                        
                                    1.2.10.
                                 
                                 
                                    Pateikta pradinės būklės ataskaita
                                 
                              
                     
                        Nurodoma, ar kompetentingai institucijai pateikta Direktyvos 2010/75/ES 22 straipsnio 2 dalyje nurodyta pradinės būklės ataskaita.
                     
                  
                        
                                    1.2.11.
                                 
                                 
                                    Suteiktas leidimas
                                 
                              
                     
                        
                                    a)
                                 
                                 
                                    nurodoma, ar pagal Direktyvos 2010/75/ES 5 straipsnį gautas leidimas eksploatuoti įrenginį;
                                 
                              
                                    b)
                                 
                                 
                                    URL adresas (-ai), kuriuo leidimas (-ai) pateikiamas (-i) visuomenei;
                                 
                              
                                    c)
                                 
                                 
                                    nuo 2018 ataskaitinių metų apibūdinami vykdymo užtikrinimo veiksmai, kurių imtasi tuo atveju, jei pagal Direktyvos 2010/75/ES 5 straipsnį įrenginiui nebuvo išduota jokio leidimo.
                                 
                              
                  
                        
                                    1.2.12.
                                 
                                 
                                    Leidimo sąlygų persvarstymas
                                 
                              
                     
                        
                                    a)
                                 
                                 
                                    nurodoma, ar leidimo sąlygos buvo persvarstytos pagal tos direktyvos 21 straipsnio 3 dalį;
                                 
                              
                                    b)
                                 
                                 
                                    jei taikoma, nurodoma data, kurią atnaujintos leidimo sąlygos pagal Direktyvos 2010/75/ES 21 straipsnio 3 dalį.
                                 
                              
                  
                        
                                    1.2.13.
                                 
                                 
                                    GPGB išvadų taikymo išimtis pagal Direktyvos 2010/75/ES 15 straipsnio 4 dalį.
                                 
                              
                     
                        Įrenginių, kurių leidimų sąlygos buvo persvarstytos pagal tos direktyvos 21 straipsnio 3 dalį, atveju nurodoma, ar suteikta išimtis pagal jos 15 straipsnio 4 dalį.
                        Jei išimtis buvo suteikta, nuo 2018 ataskaitinių metų pateikiama tokia informacija:
                        
                                    a)
                                 
                                 
                                    URL adresas, kuriuo visuomenei pateikiamos konkrečios tokios išimties suteikimo priežastys, kaip nustatyta Direktyvos 2010/75/ES 24 straipsnio 2 dalies f punkte;
                                 
                              
                                    b)
                                 
                                 
                                    Komisijos įgyvendinimo sprendimas dėl GPGB išvadų, dėl kurio suteikta išimtis;
                                 
                              
                                    c)
                                 
                                 
                                    su GPGB siejamas išmetamųjų teršalų kiekis, kurio išimtimi leista nesilaikyti;
                                 
                              
                                    d)
                                 
                                 
                                    jei taikoma, išimties taikymo laikotarpis.
                                 
                              
                  
                        
                                    1.2.14.
                                 
                                 
                                    Griežtesnės leidimo sąlygos
                                 
                              
                     
                        Nuo 2018 ataskaitinių metų įrenginių, kurių leidimų sąlygos buvo persvarstytos pagal 21 straipsnio 3 dalį, atveju nurodoma, ar leidime nustatytos griežtesnės išmetamųjų teršalų ribinės vertės nei žemesnioji su GPGB siejamo išmetamųjų teršalų kiekio intervalo riba ir taip pat ši informacija:
                        
                                    a)
                                 
                                 
                                    taikomi Komisijos įgyvendinimo sprendimai dėl GPGB išvadų;
                                 
                              
                                    b)
                                 
                                 
                                    taikomas su GPGB siejamas išmetamųjų teršalų kiekis;
                                 
                              
                                    c)
                                 
                                 
                                    ar griežtesnės išmetamųjų teršalų ribinės vertės nustatytos pagal Direktyvos 2010/75/ES 14 straipsnio 4 dalį ar pagal 18 straipsnį, ar pagal abu straipsnius.
                                 
                              
                  
                        
                                    1.2.15.
                                 
                                 
                                    Patikrinimai vietoje (tikrinimai)
                                 
                              
                     
                        
                                    a)
                                 
                                 
                                    kompetentingos institucijos per ataskaitinius metus atliktų apsilankymų gamybos įrenginiuose skaičius;
                                 
                              
                                    b)
                                 
                                 
                                    nuo 2018 ataskaitinių metų pateikiamas konkretus paskutinio apsilankymo vietoje ataskaitos URL adresas arba bendras URL adresas, kuriuo paaiškinta, kur galima viešai rasti atskirų apsilankymų ataskaitas pagal 23 straipsnio 6 dalies antrą pastraipą.
                                 
                              
                  
                        
                                    1.2.16.
                                 
                                 
                                    Teršalų išmetimo stebėsenos duomenys
                                 
                              
                     
                        Nuo 2018 ataskaitinių metų nurodoma, kaip teršalų išmetimo stebėsenos rezultatai pateikti visuomenei pagal 24 straipsnio 3 dalies b punktą, įskaitant URL adresus, jei tuo tikslu sukurtos interneto svetainės.
                     
                  
                        
                                    1.2.17.
                                 
                                 
                                    eSPIRS identifier
                                 
                              
                     
                        Jei įrenginiui taikoma Direktyva 2012/18/ES, nuo 2018 ataskaitinių metų nurodomas objekto, kuriame yra įrenginys, identifikatorius Seveso įmonių informacijos paieškos sistemoje (eSPIRS identifier). Neprivaloma.
                     
                  
                        
                                    1.2.18.
                                 
                                 
                                    Apyvartinių taršos leidimų prekybos sistemos identifikatorius
                                 
                              
                     
                        Jei visam įrenginiui arba jo daliai taikoma Direktyva 2003/87/EB, nuo 2018 ataskaitinių metų nurodomas ataskaitoms pagal tą direktyvą naudojamas identifikatorius. Neprivaloma.
                     
                  
                        
                                    1.2.19.
                                 
                                 
                                    Pastabos
                                 
                              
                     
                        Kita svarbi informacija. Neprivaloma.
                     
                  
               
            
                        
                                    1.3.
                                 
                                 
                                    Papildoma informacija apie didelius kurą deginančius įrenginius, kuriems taikomas III skyrius, taip pat atliekų deginimo įrenginius ir bendro atliekų deginimo įrenginius, kurių galingumas yra 2 tonos per valandą arba didesnis ir kuriems taikomas Direktyvos 2010/75/ES IV skyrius (2)
                                    
                                 
                              
                  
                        Tipas
                     
                     
                        Formatas
                     
                  1.3.1   Bendroji informacija
                     
                  
                        
                                    1.3.1.a.
                                 
                                 
                                    inspireId
                                 
                              
                     
                        Unikalus identifikatorius pagal Direktyvos 2007/2/EB reikalavimus, kaip išsamiau paaiškinta Reglamente (ES) Nr. 1089/2010 su pakeitimais, ypač to reglamento IV priedo 8 punkte.
                     
                  
                        
                                    1.3.1 b.
                                 
                                 
                                    thematicId
                                     (3)
                                 
                              
                     
                        Teminis objekto identifikatorius.
                     
                  
                        
                                    1.3.1.c.
                                 
                                 
                                    pointGeometry
                                 
                              
                     
                        Platuma ir ilguma (apytikrio objekto vidurio koordinatės), išreikštos pagal ETRS89 (2D)-EPSG:4258 koordinačių atskaitos sistemą 5 skaitmenų po kablelio tikslumu.
                     
                  
                        
                                    1.3.1.d.
                                 
                                 
                                    Įrenginio pavadinimas
                                 
                              
                     
                        Oficialus, tikrasis ar įprastinis įrenginio pavadinimas.
                     
                  
                        
                                    1.3.1.e.
                                 
                                 
                                    Būsena
                                 
                              
                     
                        Įrenginio veikimo būsena
                     
                  1.3.2.   Informacija apie didelius kurą deginančius įrenginius
                     
                  
                        
                                    1.3.2.a.
                                 
                                 
                                    Bendra nominali šiluminė galia
                                 
                              
                     
                        Didelio kurą deginančio įrenginio bendra nominali šiluminė galia.
                     
                  
                        
                                    1.3.2.b.
                                 
                                 
                                    Išimtys pagal Direktyvą 2010/75/ES
                                 
                              
                     
                        Išsami informacija apie dideliam kurą deginančiam įrenginiui suteiktas išimtis pagal Direktyvos 2010/75/ES 31–35 straipsnius.
                     
                  
                        
                                    1.3.2.c.
                                 
                                 
                                    Pastabos
                                 
                              
                     
                        Kita svarbi informacija. Neprivaloma.
                     
                  1.3.3.   Informacija apie atliekų deginimo įrenginius ir bendro atliekų deginimo įrenginius, kurių nominalus galingumas yra 2 tonos per valandą ar didesnis
                     
                  
                        
                                    1.3.3.a.
                                 
                                 
                                    Bendras nominalus galingumas
                                 
                              
                     
                        Atliekų deginimo įrenginio ar bendro atliekų deginimo įrenginio bendras nominalus galingumas.
                     
                  
                        
                                    1.3.3.b
                                 
                                 
                                    Leidžiamas pavojingų atliekų deginimo galingumas
                                 
                              
                     
                        Bendras leidžiamas pavojingų atliekų deginimo ir bendro deginimo galingumas.
                     
                  
                        
                                    1.3.3.c.
                                 
                                 
                                    Leidžiamas nepavojingų atliekų deginimo galingumas
                                 
                              
                     
                        Bendras leidžiamas nepavojingų atliekų deginimo ir bendro deginimo galingumas.
                     
                  
                        
                                    1.3.3.d.
                                 
                                 
                                    Direktyvos 2010/75/ES 46 straipsnio 2 dalis dėl teršalų išmetimo kontrolės priemonių
                                 
                              
                     
                        Nuo 2018 ataskaitinių metų nurodoma:
                        
                                    a)
                                 
                                 
                                    ar daugiau kaip 40 % šilumos išsiskiria deginant pavojingas atliekas;
                                 
                              
                                    b)
                                 
                                 
                                    ar yra bendrai deginamos neapdorotos įvairios komunalinės atliekos.
                                 
                              
                  
                        
                                    1.3.3.e.
                                 
                                 
                                    Specialiosios sąlygos:
                                 
                              
                     
                        
                                    a)
                                 
                                 
                                    nurodoma, ar pagal Direktyvos 2010/75/ES 51 straipsnį leista pakeisti įrenginio eksploatacijos sąlygas;
                                 
                              
                                    b)
                                 
                                 
                                    jei taikoma, išsamesnė informacija apie tai, kokius eksploatacijos sąlygų pakeitimus leista padaryti;
                                 
                              
                                    c)
                                 
                                 
                                    nuo 2018 ataskaitinių metų, jei taikoma, nurodoma:
                                    
                                                i)
                                             
                                             
                                                leidimo, kuriame išdėstytos eksploatacijos sąlygos, URL adresas;
                                             
                                          
                                                ii)
                                             
                                             
                                                paskutinio apsilankymo vietoje ataskaitos, kuri skelbiama viešai pagal 23 straipsnio 6 dalį, URL adresas arba URL adresas, kuriuo paaiškinta, kur viešai galima rasti tokią ataskaitą.
                                             
                                          
                              
                  
                        
                                    1.3.3.f.
                                 
                                 
                                    Viešas informacijos skelbimas
                                 
                              
                     
                        Nuo 2018 ataskaitinių metų nurodoma, kaip Direktyvos 2010/75/ES 55 straipsnio 2 dalyje nurodyta informacija pateikta visuomenei, įskaitant URL adresus, jei tuo tikslu sukurtos interneto svetainės.
                     
                  
                        
                                    1.3.3.g.
                                 
                                 
                                    Pastabos
                                 
                              
                     
                        Kita svarbi informacija. Neprivaloma.
                     
                  
               
            
                        
                                    1.4
                                 
                                 
                                    Informacija, teikiama tais atvejais, kai TIPK įrenginys yra objekto (4) dalis arba su juo sutampa
                                 
                              
                  
                        Tipas
                     
                     
                        Formatas
                     
                  
                        
                                    1.4.1.
                                 
                                 
                                    inspireId
                                 
                              
                     
                        Objekto unikalus identifikatorius, atitinkantis Direktyvos 2007/2/EB reikalavimus.
                     
                  
                        
                                    1.4.2.
                                 
                                 
                                    thematicId
                                     (5)
                                 
                              
                     
                        Teminis objekto identifikatorius.
                     
                  
                        
                                    1.4.3.
                                 
                                 
                                    riverBasinDistrict
                                 
                              
                     
                        Vandentakio baseino rajonui priskirtas kodas ir (arba) pavadinimas.
                     
                  
                        
                                    1.4.4.
                                 
                                 
                                    Geometrija
                                 
                              
                     
                        Platuma ir ilguma (apytikrio objekto vidurio koordinatės), išreikštos pagal ETRS89 (2D)-EPSG:4258 koordinačių atskaitos sistemą 5 skaitmenų po kablelio tikslumu.
                     
                  
                        
                                    1.4.5.
                                 
                                 
                                    Funkcija
                                 
                              
                     
                        Objekte vykdoma veikla. Funkcija apibūdinama kaip objekte vykdomos veiklos NACE kodas.
                     
                  
                        
                                    1.4.6.
                                 
                                 
                                    Objekto pavadinimas
                                 
                              
                     
                        Oficialus, tikrasis ar įprastinis objekto pavadinimas.
                     
                  
                        
                                    1.4.7.
                                 
                                 
                                    Būsena
                                 
                              
                     
                        Objekto veikimo būsena
                     
                  
                        
                                    1.4.8.
                                 
                                 
                                    Pastabos
                                 
                              
                     
                        Kita svarbi informacija. Neprivaloma.
                     
                  
               (1)  Šio lauko kardinalumas pagal INSPIRE yra 0–1.
            
               (2)  Duomenys apie 2–3 tonų per valandą galingumo atliekų deginimo įrenginius ir bendro atliekų deginimo įrenginius turi būti teikiami tik nuo 2018 ataskaitinių metų.
            
               (3)  Šio lauko kardinalumas pagal INSPIRE yra 0–1.
            
               (4)  Turimas galvoje gamybos objektas, apibrėžtas Reglamento (ES) Nr. 1089/2010 IV priedo 8.2.1 punkte kaip „vienas ar daugiau toje pačioje teritorijoje esančių įrenginių, kurį (-iuos) eksploatuoja fizinis ar juridinis asmuo ir kuris suprojektuotas (-i), pastatytas (-i) ar įrengtas (-i) taip, kad atliktų konkrečią gamybos ar pramonės funkciją, įskaitant infrastruktūrą, įrangą ir medžiagas“, kuriam taikomas Reglamentas (EB) Nr. 166/2006.
            
               (5)  Šio lauko kardinalumas pagal INSPIRE yra 0–1.
         
      
      
         
            II PRIEDAS
            
               Informacija apie atliekų deginimo įrenginius ir bendro atliekų deginimo įrenginius, kurių nominalus galingumas yra mažesnis kaip 2 tonos per valandą, ir įrenginius, kuriems taikomas Direktyvos 2010/75/ES V skyrius
            
            
                        
                                    2.1.
                                 
                                 
                                    Atliekų deginimo įrenginiai arba bendro atliekų deginimo įrenginiai, kurių nominalus galingumas yra mažesnis kaip 2 tonos per valandą
                                 
                              
                     
                        Nuoroda į tokių įrenginių sąrašą, skelbiamą viešai pagal Direktyvos 2010/75/ES 55 straipsnio 3 dalį.
                     
                  
                        
                                    2.2.
                                 
                                 
                                    Įrenginiai, kuriems taikomas Direktyvos 2010/75/ES V priedas (įrenginiai, kuriuose naudojami organiniai tirpikliai)
                                 
                              
                     
                        
                                    a)
                                 
                                 
                                    Bendras įrenginių, kuriems taikomas Direktyvos 2010/75/ES V skyrius, skaičius.
                                 
                              
                                    b)
                                 
                                 
                                    Įrenginių, atitinkančių Direktyvos 2010/75/ES 59 straipsnio 1 dalies b punktą, skaičius.
                                 
                              
                                    c)
                                 
                                 
                                    Įrenginių, kuriems suteikta išimtis pagal Direktyvos 2010/75/ES 59 straipsnio 2 dalį, skaičius.
                                 
                              
                                    d)
                                 
                                 
                                    Įrenginių, kuriems suteikta išimtis pagal Direktyvos 2010/75/ES 59 straipsnio 3 dalį, skaičius.